Bookline-sikerlista: újra menő a kortárs magyar irodalom - Média - Mediapiac.com
Címlap / Médiapiac / Bookline-sikerlista: újra menő a kortárs magyar irodalom
Bookline-sikerlista: újra menő a kortárs magyar irodalom
A Bookline áprilisi sikerlistájának első helyére Grecsó Krisztián új regénye a Jelmezbál került, a második és harmadik helyet is magyar szerző szerezte meg.
A sikerlistán erősen érződik a tavaszi könyvünnep, az április 26-án véget ért Könyvfesztivál hatása; az ezen alkalomra megjelent újdonságok közül három kortárs magyar író szerezte meg az első három helyet – közölte portálunkkal a kiadó.
A kamaszregények írója, Leiner Laura Nélküled című regényével folytatódik a Bexi-sorozat, a 4. részben tovább bonyolódik a cselekmény, Bexi és Nagy Márk története. Az előzményekből tudjuk, hogy a kapcsolat sosem volt egyszerű. Lakatos Levente új regénye, A tiltás gyönyöre minden bizonnyal kiérdemli az év erotikus regénye címet. A történet első három része itthon hosszú ideje vezeti az e-könyv eladási listákat is. A regény a népszerű e-könyves sorozat alapján készült, és az egykor kicsapongó életű Liza és vőlegénye életét mutatja be.
33. helyen találjuk a rég várt új Nádas Péter-kötetet, Az élet sóját. A litera.hu felkérésére Nádas egy éven át havonta egyszer mesélte történeteit, amiket most kötetbe rendezett a Jelenkor Kiadó. A történetek mindig a sóval kezdődnek és valami egészen nagyívű dologgal zárulnak. Nádas kötete a Könyvfesztivál legkeresettebb könyve volt, remélhetőleg előkelőbb helyet is szerez még Bookline toplistáján.
38. Bartis Attila új regénye, ami mind az Aegon Művészeti Díj, mind a Libri irodalmi díj 10 döntős könyve közé is bekerült. A vége című alkotás egy őszinte, mesés, érzelemdús regény. A Saul fiával közismertté vált Röhrig Géza új verseskötete már második hónapja a Bookline sikerlista szereplője. Az ember, aki a cipőjében hordta a gyökereit különleges hangulatú verseit megszerette a közönség.
Címkék: bookline könyv